**PÁPAI TÖBBCÉLÚ KISTÉRSÉGI**

**TÁRSULÁS ELNÖKE**

**8500 PÁPA, Csáky László u. 12.**

Előterjesztés

a Pápai Többcélú Kistérségi Társulás Társulási Tanácsa

2013. február 21-i ülésére

Tisztelt Társulási Tanács!

A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi CXIII. törvény (a továbbiakban: Hvt.) 27. § (1) bekezdése értelmében *„A járásokban és a fővárosi kerületekben helyi védelmi bizottság működik. A helyi védelmi bizottságok illetékességi területe a járásokhoz, illetve a fővárosi kerületekhez igazodik”.* A Hvt. 27. § (4) bekezdésében foglaltak alapján a *„A helyi védelmi bizottság elnöke a fővárosi és megyei kormányhivatal járási (fővárosi kerületi) hivatal vezetője.”*

A Pápai Járási Helyi Védelmi Bizottság 2013. január 21-én tartotta alakuló ülését, melynek állandó tagjai az elnökön kívül Csillag István tű. alezredes, Hajdara László alezredes, Szappan Csaba rendőrkapitány, Terelmes Sándor őrnagy, dr. Duga Erika járási tisztifőorvos, dr. Bertalan Veronika járási főállatorvos. A bizottság állandó, tanácskozási joggal meghívott tagja dr. Áldozó Tamás, Pápa város polgármestere, valamint a pápai járás polgármesterei által delegált polgármester.

Mivel a 2012. december 31. napig Pápa város Polgármesterének irányítása alatt működő Helyi Védelmi Bizottságnak Marics Lajos, Nagydém község polgármestere volt a delegált tagja, javaslom a Pápai Járási Helyi Védelmi Bizottságba történő delegálását is.

Kérem a Tisztelt Társulási Tanácsot, hogy az előterjesztést megtárgyalni és a határozati javaslatot jóváhagyni szíveskedjenek.

Pápa, 2013. február 6.

Kunszt Szabolcs

elnök

**HATÁROZATI JAVASLAT**

Pápai Többcélú Kistérségi Társulás Társulási Tanácsa a Pápai Járási Helyi Védelmi Bizottság állandó, tanácskozási joggal meghívott tagjaként Marics Lajos Nagydém község polgármesterét delegálja.